# איתמר יעוז-קסט

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

איתמר יעוז-קסט (נולד ב-1934), משורר ישראלי ניצול שואה. הוא נולד למשפחה יהודית-הונגרית, שרד מחנה ריכוז ועלה ארצה בשנת 1951.

יעוז-קסט נולד בשנת 1934 בהונגריה. סבו מצד אביו, אלכסנדר קסט, היה סוחר עצים בעיר הקטנה סארוואש. מצד אמו הוא נצר לשושלת רבנים גדולה וידועה, שושלת זילברשטיין. הבולטים בשושלת זו הם שלמה, דוד וישעיהו, מראשי האורתודוכסייה ההונגרית.

יעוז-קסט נולד למתבוללים - ראשי המשפחה האמינו כי השתלבות בחברה ההונגרית-הנוכרית היא הפתרון לבעיית היהודים וכדי להקל על תהליך ההתבוללות הם קראו לעצמם "משפחת אזה", שם בעל צליל הונגרי מובהק (שם זה עוברת ל-"יעוז" על ידו). ההתבוללות לא הצילה את המשפחה. בשנת 1944 הם נלקחו למחנה הריכוז ברגן-בלזן. ברם, ראש המשפחה היה רופא ועובדה זו הצילה את המשפחה.

משפחת קסט עלתה ארצה בשנת 1951. באחד הראיונות אמר יעוז-קסט:

  "הייתה לי ילדות מוגנת עד שנת 1944 ואז חומות המגן נפלו בבת אחת. לא אפריז אם אומר כי הצלתי הייתה בגדר נס. כמעט לא ידוע על מקרה נוסף שבו משפחה שלמה, אב, אם, ילדה וילד, שנכלאו במחנות ריכוז, שרדו את התופת ונותרו בחיים".

בשנת 1959 פרסם יעוז-קסט את קובץ שיריו הראשון "מלאך ללא כנפיים" בהוצאת עקד. שנתיים מאוחר יותר, בשנת 1961, פרסם את מחזור השירים "נוף בעשן - פרקי ברגו בלזן", שירי שואה שזכו בפופולריות רבה.

מאוחר יותר בחייו, בשנת 1985, ביקר יעוז-קסט בעיר ילדותו בהונגריה ופקד את קברותיהם של קרובי משפחתו. ביקור מקרי זה חל בדיוק ביום השנה למותו של הרב ישעיהו, קרוב משפחתו משושלת זילברשטיין. בשובו ארצה כתב את השיר "זימון" - שיר המתעד את הביקור ואת השפעתו על חייו. בעקבות ביקור זה בבית הקברות בהונגריה החל יעוז-קסט בתהליך הדרגתי של חזרה בתשובה.

כיום (מאי 2006) מקיים יעוז-קסט אורח חיים דתי.

## [עריכה] קישורים חיצוניים

- איתמר יעוז-קסט בלקסיקון הספרות העברית החדשה
- איתמר יעוז-קסט, באתר המכון לתרגום ספרות עברית

מקור: http://he.wikipedia.org../../../%D7%90/%D7%99/%D7%AA/%D7%90%D7%99%D7%AA%D7%9E%D7%A8_%D7%99%D7%A2%D7%95%D7%96-%D7%A7%D7%A1%D7%98.html

קטגוריות: משוררים עבריים | יהודים בשואה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש